John Magnus Østvik

John Magnus Lund Østvik (født 6. januar 1881 på Kjelde ved Kjeldebotn i daværende Evenes, død 17. september 1969) var en norsk gårdbruker, kommandersersjant og politiker som representerte Bondepartiet. Østvik var Ballangens første ordfører.

Østvik var medlem av Evenes herredstyre fra 1911 til 1925, hvor han ble valgt som varaordfører i perioden fra 1917 til 1919 og ordfører fra 1920 til 1925. Han ble deretter Ballangens første ordfører da kommunen ble etablert 1. juli 1925. Under den tyske okkupasjonen ble Østvik påtvunget ordførervervet i 22 måneder fra 1941 til 1942. Han ble senere gjenvalgt som ordfører fra 1952 til 1956.

Østvik var blant initiativtakerne til etableringene av Ofoten Meieri og Ofotens Bilruter. I 1961 ble han tildelt Kongens fortjentsmedalje i gull.

Referanser

Fødsler i 1881
Dødsfall i 1969
Sp-ordførere i Nordland
Ordførere i Evenes
Ordførere i Ballangen
Kongens fortjenstmedalje i gull